राजधानी दैनिक आजबाट १८औं वर्षमा प्रवेश गरेको छ । पाठकमाझ १७औं वर्षमा रहँदा हामी व्यावसायिक पत्रकारिताका स्पष्ट मान्यतामा अडिग रह्यौं । यसबीचमा मुलुकले महŒवपूर्ण राजनीतिक परिवर्तन भोग्यो । नयाँ संविधानमार्फत संघीय लोकतान्त्रिक गणतन्त्र संस्थागत मात्र भएको छैन, संघीय संरचनाअनुसार सबै तहमा जनप्रतिनिधि चयन भएका छन् । मुलुकमा लामो राजनीतिक संक्रमण अन्त्य भई संविधान पूर्ण कार्यान्वयनको दिशामा छ । शान्ति प्रक्रियाका एकाध अंश र संविधानअनुसारका केही कानुन निर्माण मात्र पूरा गर्नुपर्नेछ । यी कार्यसूची पूरा हुँदै गर्दा अब राज्यको ध्यान समृद्धि हासिल गर्ने बाटोमा छ ।
